ঘন্টাখানেকের মধ্যে ঝেঁপে বৃষ্টি! কোন কোন জেলায় দেখুন

ওয়েব ডেস্ক: আলিপুর আবহাওয়া দফতরের পক্ষ থেকে রাজ্যে বৃষ্টির সতর্কতা আগেই জারি করা হয়েছিল। পাশাপাশি কালবৈশাখীর সতর্কতাও জারি করা হয়। ইতিমধ্যেই বেশকিছু জেলায় কদিন যাবৎ দেখা যায় বৃষ্টি হচ্ছে। আর এবার আবহাওয়া দফতরের পক্ষ থেকে বিজ্ঞপ্তি প্রকাশ করে জানানো হল আজ অর্থাৎ বৃহস্পতিবার এক থেকে দুই ঘন্টার মধ্যে বীরভূম এবং পশ্চিম বর্ধমানে নামতে চলেছে ঝেঁপে বৃষ্টি। বজ্রবিদ্যুৎ সহ বৃষ্টি হবে রাজ্যের এই দুই প্রান্তে। ইতিমধ্যেই আবহাওয়া দফতরের পক্ষ থেকে জারি করা হয়েছে বৃষ্টির কমলা সতর্কতা।

আরও পড়ুন: বঙ্গে কালবৈশাখীর সতর্কতা! ভাসতে চলেছে কোন কোন জেলা?

বিজ্ঞপ্তিতে জানানো হয়েছে, বজ্রবিদ্যুৎ সহ বৃষ্টির পাশাপাশি ঘন্টায় ৪০ থেকে ৫০ কিলোমিটার বেগে বইবে ঝড়ো হাওয়া।

উল্লেখ্য, চৈত্রের শুরু এবং মার্চের মাঝামাঝি, তাতেই গরমে হাঁসফাঁস কাণ্ড বঙ্গবাসীর। চৈত্রের শুরুতেই বৈশাখ মাসের মত গরম। সকলেই আতঙ্কে এখনই এই অবস্থা হলে গোটা গ্রীষ্মকালে কী হতে চলেছে! কারণ গত সপ্তাহেই রাজ্যের বেশ কিছু জেলায় তাপমাত্রা ৪০ ডিগ্রি সেলসিয়াস ছুঁয়ে গেছিল। জারি করা হয়েছিল গরমের কমলা সতর্কতা।

তবে এসবের মাঝেই এবার হাওয়া অফিস একটু হলেও দিল স্বস্তির খবর। রাজ্য জুড়ে কালবৈশাখীর সতর্কতা জারি করা হল। একাধিক জেলায় রয়েছে বজ্রবিদ্যুৎ সহ বৃষ্টির (Rain) পূর্বাভাস। এমনকি হতে পারে শিলাবৃষ্টিও। সপ্তাহান্তে ভাসতে চলেছে বঙ্গ বলে পূর্বাভাস আলিপুর আবহাওয়া দফতরের।

দেখুন অন্য খবর